|  |  |  |  |
| --- | --- | --- | --- |
| **DEPARTMENT OF HEALTH SERVICES**  Division of Medicaid Services  F-01205CH (11/2019) | | **STATE OF WISCONSIN** | |
| **IRIS Tus Neeg Koom Txoj Kev Kawm: Thov Siv Nyiaj Ib Zaug**  **IRIS PARTICIPANT EDUCATION: ONE–TIME EXPENSE REQUESTS** | | | |
| **Cov Lus Qhia:** | Daim ntawv no yog muab siv ua qhov lees paub tias tau ua raws li IRIS Qhov Kev Pab Cuam tus neeg koom txoj kev kawm. Qhov ua kom tiav daim ntawv no tsis yog ib qhov kom yuav tsum tau ua los ntawm Wisconsin State Statute; tab sis li cas los, qhov ua tiav daim ntawv no yog ib qhov kom yuav tsum tau ua los ntawm IRIS Qhov Kev Pab Cuam. IRIS Tus Kws Pab Tswv Yim (IRIS Consultant) yuav tsum lees paub tias nws tau saib daim ntawv no lawm thiab. | | |
| **LUS CIM:** | **Yuav tsum muab tag nrho cov ntaub ntawv khaws cia rau hauv tus neeg koom cov ntaub ntawv thiab yuav tsum muab kom tau rau DHS thaum hais kom muab.** | | |
| Kev siv nyiaj ib zaug yog siv rau ib yam khoom los yog ib qhov kev pa bib zaug nkaus xwb uas tus nqi siab heev. Piv txwv ntawm kev siv nyiaj ib zaug yog muaj xws li hloov kho vaj kho tsev thiab tsheb. Thaum koj teev tau qhov khoom los yog qhov kev pab uas poob rau qhov kev siv nyiaj ib zaug rau yam ntawd es muab koj peev nyiaj tam sim no mus yuav tsis tau, koj yuav tau ua ntawv raws cai thov nyiaj ntxiv raws li qhov thov siv nyiaj ib zaug tus txheej txheem. Cov lus hais hauv qab no yuav qhia rau koj paub txog koj cov luag hauj lwm raws li yog ib tug neeg koom/tus sawv cev raws cai thiab yuav qhia rau koj paub txog tus txheej txheem thiab dab tsi uas koj yuav tau npaj tuaj ntawm IRIS Tus Kws Pab Tswv Yim rau koj thaum lub sij hawm ua qhov siv nyiaj ib zaug no. | | | |
| **KUV PUAS YUAV MUAJ FEEM TSIM NYOG TAU TXAIS QHOV THOV SIV NYIAJ IB ZAUG NO?**  Ua ntej koj pib qhov thov siv nyiaj ib zaug no tus txheej txheem, koj yuav tau paub tias nws muaj lwm yam teeb meem uas yuav cais tau koj tawm ntawm qhov thov siv nyiaj ib zaug no. Yog hais tias ib lo lus twg ntawm cov lus hauv qab no raug rau koj, ces koj yuav tsis muaj feem tsim nyog tau txais qhov siv nyiaj ib zaug:   * Koj nyob hauv ib lub tsev xws li (Adult Family Home, AFH), Residential Care Apartment Complex, RCAC), los yog Community-Based Residential Facility, CBRF) thiab npaj siab yuav nyob hauv qhov ntawd mus ntxiv. * Koj nyob rau qhov yuav raug rho npe tawm hauv qhov kev pab mus tsis hais tias yuav yog vim li cas. * Koj tsis them qhov nyiaj yus them ua ntej (spend down) los yog qhov yus sib pab them (cost share) kom raws li qhov yuav tau them.   **YOG TIAS KUV MUAJ FEEM TSIM NYOG TAU TXAIS QHOV SIV NYIAJ IB ZAUG NE, YUAV MUAJ DAB TSI TSHWM SIM TOM NTEJ?**  Thaum txiav txim tias koj muaj feem tsim nyog rau qhov siv nyiaj ib zaug lawm, IRIS Tus Kws Pab Tswv Yim rau koj yuav ua cov hauj lwm nram qab no kom paub tseeb tias koj qhov kev siv nyiaj tam sim no tsis muaj dab tsi yuam kev thiab siv ua tau hauj lwm rau koj tsim nyog tus nqi them lawm:   * Saib daim ntawv no nrog koj kom ntseeg tau tias koj to taub tus txheej txheem thiab txhua pab neeg cov luag hauj lwm. * Saib koj daim phiaj npaj tu koj (plan) ua ke nrog koj thiab muab kho rau yog yuav tau kho kom ntseeg tau tias nws ua tau raws li cov nram qab no:   + Tag nrho cov khoom thiab cov kev pab nyob hauv koj daim phiaj npaj tu koj uas tau nyiaj pab los ntawm IRIS yeej yog cov Medicaid Waiver Services tso cai.   + Peev nyiaj siv nyob rau ntawm koj daim phiaj npaj tu koj yeej tsis tshaj peev nyiaj siv uas muab teev nyob rau ntawm koj qhov Long Term Care Functional Screen (LTCFS) nyuam qhuav dhau los no.   + Muab tag nrho cov kws muab kev kho mob npe tso rau ntawm koj daim phiaj npaj tu koj nrog rau cov xuaj moos uas lawv muab kev pab rau koj.   + Cov nyiaj them rau koj niam koj txiv, yog tias lawv muab kev pab tu rau koj, tsis muaj them se rau cov nyiaj them rau neeg ua hauj lwm (payroll taxes). * Saib koj daim phiaj npaj tu koj ua ke nrog koj kom paub tseeb tias koj mus yuav cov kev pab rau koj uas yeej zoo tsim nyog phim tus nqi them lawm. * Xyuas kom paub tseeb tias koj yeej siv koj cov kev pab txhawb zog rau koj, ForwardHealth Card Cov Kev Pab, thiab cov nyiaj tau lwm qhov los pab koj ntawd mus txog qhov kawg nkaus lawm.   Thaum paub tau tias koj daim phiaj npaj tu koj tam sim no muaj tseeb thiab tsim nyog tus nqi them raws li qhov ua tau lawm, IRIS Tus Kws Pab Tswv Yim yuav ua hauj lwm nrog koj rau cov nram qab no:   * Ua kom tiav Daim Ntawv Thov Siv Nyiaj Ib Zaug. * Teev koj cov kws muab kev pab rau koj cov nqi (quotes) rau ntawm daim ntawv piv cov nqi (Vendor Comparison Form).   **DAB TSI YOG KUV COV LUAG HAUJ LWM THAUM YOG IB TUG NEEG KOOM RAU KEV PAB CUAM?**  Koj cov luag hauj lwm thaum yog ib tug neeg koom rau kev pab cuam hauv qhov siv nyiaj ib zaug tus txheej txheem muaj li nram qab no:   * Xyuas kom koj tus kheej muaj sij hawm ntsib nrog IRIS Tus Kws Pab Tswv Yim rau koj thiab muab tej ntaub ntawv uas yuav tau muab los mus ua cov ntaub ntawv kom tiav. * Rau ntawm qhov thov hloov kho vaj kho tsev thiab tsheb, koj yuav tsum muaj ib qho Txheeb Txog Kev Nkag Mus Tau Rau Hauv (Accessibility Assessment) ua kom tiav los ntawm ib tug kws paub txog tej hauj lwm no, xws li, Wisconsin Independent Living Centers (ILC). IRIS Tus Kws Pab Tswv Yim rau koj yuav pab tau koj ua kom tiav qhov Txheeb Txog Kev Nkag Mus Tau Rau Hauv (Accessibility Assessment, F-01213) Kev txheeb xyuas txog kev nkag mus tsuas siv tau ib lub xyoos xwb. thiab muab xa mus. * Koj yuav tsum muab cov lus pom zoo kom ua uas tau muab teev rau hauv qhov Txheeb Txog Kev Nkag Tau Rau Hauv (Accessibility Assessment) rau txhua tus muab kev pab (vendor) thiab/los yog tus muaj ntawv cog lus (contractor) thaum muab tau cov nqi uas lawv kom them (bids) rau Qhov Siv Nyiaj Ib Zaug (One-Time Expense). * Hu nug kom tau 3 tug muab kev pab (vendors) uas koj thov nyiaj them rau kom tau tus nqi (bid) los ntawm txhua tus rau qhov kev pab/kev txhawb zog/khoom uas koj thov peev nyiaj them rau seb lawv tus nqi yog li cas. Koj yuav tau muab cov nqi (bids) uas koj tau los no rau IRIS Tus Kws Pab Tswv Yim rau koj. Nws yog qhov tseem ceeb kom nco ntsoov tias cov nqi (bids) uas muab tau los muaj lub npe ntawm tus muab kev pab ntawd, dab tsi muaj nyob hauv qhov kev pab, thiab tus nqi yog li cas. Txhua tus muab kev pab ntawd yuav tsum muab lawv tus nqi uas lawv kom them (bid) rau cov hauj lwm yuav ua kom tiav thiab cov khoom yuav muab siv uas zoo sib xws.   **MUAJ DAB TSI TSHWM SIM TOM QAB MUAB KUV DAIM NTAWV THOV XA MUS RAU DEPARTMENT OF HEALTH SERVICES?**  Thaum muab tag nrho cov ntaub ntawv xa mus rau Department of Health Services (DHS) lawm, yuav muab cov kauj ruam nram qab no ua kom tiav:   * DHS muab cov ntaub ntawv thov tuaj los kuaj xyuas ua ntej kom tiav thiab qhia tias koj muaj feem tsim nyog tau txais qhov siv nyiaj ib zaug thiab xyuas kom ntseeg tau tias tag nrho cov ntaub ntawv thov tuaj muaj txhij txhua. * DHS yuav ua hauj lwm nrog IRIS Tus Kws Pab Tswv Yim Qhov Chaw Khiav Hauj Lwm los mus daws tej teeb meem twg uas tau teev muaj rau thaum lub sij hawm xub muab cov ntaub ntawv los kuaj xyuas ua ntej. Qhov no txhais hais tias yog muaj lus nug dab tsi ces IRIS Tus Kws Pab Tswv Yim rau koj yuav tig rov los nug koj. * DHS yuav xyuas cov ntaub ntawv koj ua thov thiab sau ib tsab ntawv tuaj qhia rau koj thiab IRIS Tus Kws Pab Tswv Yim Qhov Chaw Khiav Hauj Lwm paub txog qhov lawv tau txiav txim pom zoo muab los yog tsis kam lees muab raws li tau thov.   **MUAJ DAB TSI TSHWM SIM YOG QHOV KUV THOV NTAWD RAUG POM ZOO MUAB?**  Yog qhov koj thov raug pom zoo muab, cov kauj ruam nram qab no yuav tshwm sim:   * DHS yuav sau ib tsab ntawv qhia rau koj thiab IRIS Tus Kws Pab Tswv Yim Qhov Chaw Khiav Hauj Lwm paub txog qhov lub Department tau txiav txim pom zoo muab raws li qhov koj thov. * IRIS Tus Kws Pab Tswv Yim rau koj yuav xa ib daim phiaj npaj tu koj (plan) uas tau muab hloov kho kom haum raws li qhov tau pom zoo muab. * IRIS Tus Kws Pab Tswv Yim Qhov Chaw Khiav Hauj Lwm yuav xa daim phiaj npaj uas tau muab hloov kho mus rau Tus Tuav Nyiaj Txiag/Tus Tswv Hauj Lwm Tus Neeg Sawv Cev (Fiscal/Employer Agent) kom them nyiaj rau cov kev pab/kev txhawb zog/cov khoom uas tau pom zoo dua tshiab.   **DAB TSI UAS KUV UA TAU LOS MUS TAUG QAB NTXIV YOG TIAS DHS TSIS KAM LEES MUAB QHOV KUV THOV?**  Yog hais tias lub Department tsis kam lees muab qhov koj thov, koj muaj ob txoj kev xaiv ua hauv qab no los mus taug qab qhov koj thov:   * Muaj Qhov Nrog Xyuas Tsis Tuaj Leej Twg Tog (Independent Review) – tsab ntawv piav tias DHS tau tsis kam lees muab raws li koj tau thov yuav qhia rau koj paub txog qhov kom muaj Ib Qhov Nrog Xyuas Tsis Tuaj Leej Twg Tog los ntawm lwm cov neeg hauv DHS. * Thov Kom Sib Hais Dua (Appeal) – yog tias koj tsis thov kom muaj Qhov Nrog Xyuas Tsis Tuaj Leej Twg Tog, ib Tsab Ntawv Ceeb Toom (Notice of Action) yuav piav txog yog vim li cas thiaj tsis kam lees muab qhov koj tau thov thiab tus txheej txheem koj yuav tau ua los mus thov kom sib hais dua nyob rau ntawm ib tug kws txiav txim plaub ntug (Administrative Law Judge). | | | |
| Koj xaiv ua tau ib qhov los yog ob qhov no tib si. Tab sis li cas los, yog koj xaiv kom muaj Qhov Nrog Xyuas Tsis Tuaj Leej Twg Tog (Independent Review), koj yuav tsum ua qhov no **ua ntej** koj thov kom muab qhov teeb meem los sib hais dua (appeal). | | | |
| **Thov nco ntsoov teb kom tas phab ntawv uas kom kos npe rau.** | | | |
| Qhov kuv kos npe rau hauv qab no qhia tias IRIS Tus Kws Pab Tswv Yim rau kuv tau saib daim ntawv no thoob plaws nrog kuv thiab kuv muaj lub cib fim los nug nws tag nrho cov lus nug uas kuv muaj. Qhov kuv kos npe no tseem qhia ntxiv tias kuv to taub cov ntawv saum toj saud raws li tau muab rau kuv pom. Kuv to taub tias yog kuv muaj lus nug txog qhov thov siv nyiaj ib zaug tus txheej txheem yav tom ntej tias kuv nug tau IRIS Tus Kws Pab Tswv Yim rau kuv. Qhov kuv kos npe tseem qhia ntxiv tias yog kuv tsis muab tej ntaub ntawv uas yuav tsum tau muab rau IRIS Tus Kws Pab Tswv Yim rau kuv tias kuv yuav ua rau Department of Health Services txoj kev muab qhov thov siv nyiaj ib zaug tus txheej txheem los xyuas raug ncua sij hawm mus qeeb ntxiv. | | | |
| **KOS NPE** – Tus Neeg Koom Rau Kev Pab Cuam | | Hnub Kos Npe | |
|  | |  | |
| **KOS NPE** – Tus Saib Xyuas (yog muaj) | | Hnub Kos Npe | |
|  | |  | |
| Qhov kuv kos npe rau hauv qab no qhia tias kuv tus kheej tau saib daim ntawv no ua ke nrog tus neeg koom thiab/los yog tus saib xyuas thiab tau muab lub cib fim rau lawv nug tej lus uas lawv muaj. | | | |
| **KOS NPE** – IRIS Tus Kws Pab Tswv Yim | | | Hnub Kos Npe |
|  | | |  |